Policajti vyšetrujú úmrtie v žumpe v Maduniciach, o život prišiel 33 ročný muž
Tragická udalosť sa stala včera večer v obci Madunice. Policajti boli na miesto privolaní približne o 20.30 h. Vo dvore rodinného domu sa snažili dvaja muži preveriť poruchu na kanalizácii.
Po vstupe do prázdnej žumpy, cez ktorú už prechádzalo potrubie, došlo k jeho poškodeniu. Oboch mužov zalial obsah kanalizácie. Staršieho muža, vo 62 rokov, sa podarilo rodine a susedom vytiahnuť. 33 ročný muž na mieste nešťastnej udalosti, aj napriek poskytnutej 1. pomoci, podľahol.
Poverený policajt začal vo veci trestné stíhanie pre prečin usmrtenia. Polícia naďalej preveruje okolnosti, za ktorých došlo k tragédii.